**Referat bestyrelsesmøde nr. 135 Herlevhuse**

**tirsdag den 3. januar 2023 kl. 19.00 i bestyrelseslokalet**

Dirigent: René Petersen

Referent: Yvonne L. Madsen

Afbud:   
Tilstede: René Petersen, Palle Jørgensen, Yvonne L. Madsen, Annette Villaume, Irene Petersen, Henrik R. Hansen, Kim Johansen, Johnny Frandsen, KAB

Beboerhenvendelse:   
Offerlunden XX (vand). Efter rensning af kloak, fyldte firmaet sin tank op med vand fra beboerens hane. Det blev besluttet, at når der blev renset kloak i løbet af ugen, skulle firmaet kontakte ejendomskontoret og få vand derfra. Hvis det skete i en weekend, kunne firmaet få vand fra en genbrugsstation.  
Langdyssen XX: Ros fra beboerne, som var glade for den hjælp de havde fået fra bestyrelsen og ejendomskontoret.

1. Gennemgang af referat nr. 134 og godkendelse af dagsorden

Referat godkendt  
Dagsorden godkendt med yderligere 3 pkt. SAB´s repræsentantskabsmøde (under Nyt fra formanden), Nytårskur og Det stærke fællesskab (under Nyt fra udvalgene.

2. Nyt fra   
Driftsleder:Renovationsbiler - Ejendomskontoret sender en skrivelse ud til de beboere, der bor på vores interne veje med besked om, at de gerne må holde på ½ af fortovene, således at renovationsbilerne kan komme forbi. Hvis det ikke lykkedes, må der findes en anden måde at løse problemet på. Hvis der kommer sne, skal bilerne flyttes, hvis beboerne vil have fejet på fortovene.  
Servicering af gasfyr. VVS firmaet er gået i gang med at lave service på vores gasfyr.   
Opfølgning ang. henvendelse skimmelsvamp Runddyssen. Beboerne har tidligere fået ordnet skimmelsvamp fra et firma (rapport ligger på ejendomskontoret) og beboerne fik den gang oplyst, at de selv skal holde området ved lige med udluftning og varme. De berørte områder er ikke boligområde. Vi afventer en beboerhenvendelse til ejendomskontoret.

Der afholdes møde den 18.1.23 kl. 13.00 for at gennemgå råderetsreglementet.

Herefter blev resten af aktionslisten gennemgået og taget til efterretning.

3. Følgegruppen

Orientering fra gennemgang af boliger den 21.12.22   
5 forskellige boliger var blevet gennemgået. På det efterfølgende møde blev man enige om, at der snarest muligt skulle indbydes til et beboer informationsmøde og at man der også ville foreslå at lave et spørgeskema til beboerne. Man var også enige i, at det ville være fint, hvis man kunne få nogle beboergrupper i gang på et senere tidspunkt.  
Vi kunne ikke helt forstå, hvorfor fjernvarme skulle med i helhedsplanen. Vi er af den opfattelse, at det er vigtigt, at vi får fjernvarme, ligeså snart det var muligt og ikke når det passede ind i helhedsplanen og det samme gælder for udskiftning af tag.

4. Nyt fra formanden  
SAB´s repræsentantskabsmøde: Palle, Irene, Annette og Yvonne deltager. Mødes hos Palle kl. 16.00

5 Nyt fra udvalgene

- TV udbyder, fibernet.  
Henrik oplyste, at det ser ud til at fungere. Han oplyste, at det kostede 329 kr. For 1000/1000.  
Johnny og Henrik ville undersøge hvor meget vi skal have i selskabslokalet/bestyrelseslokalet.  
Johnny oplyste, at der var tilmeldt 45 husstande til Fibia – nogle kun internet og nogle begge dele.  
Der er stadig nogle boliger, der mangler at få det ind i boligen. Det er firmaet nu i gang med.  
Men også nogle beboere, som ikke ville have det lagt ind. Det kan ikke accepteres. Johnny vil prøve at finde en løsning.  
  
- Fastelavn 19.02.23  
Palle har tjek på tingene.

- Nytårskur  
Tidspunktet er sat til kl. 19.00

- Det stærke Fællesskab  
Vi havde fået en status fra Det stærke Fællesskab – Herlevbobler.dk  
Der har været nogle problemer med kommunikationen i forbindelse med at få kontakt til Herlev borgerne, men det skulle være løst.  
Der er kommet mere gang i skoleindsatserne for udskolingen.  
Man er i gang med at etablere nye Idræts,- og familienetværk sammen med Broen og Røde Kors i Herlev.  
Ensomhedsplatformen går også fint især med samarbejdet Røde Kors, Sundhedskommiteen og WeeCare.

6. Nyt fra kassereren

Intet

7. Evt.  
Intet